polyglot-tagger/wikipedia-language-snippets-filtered huggingface dataset:
కుక్క కాటు వలన కలుగు వెర్రి, సుఖ వ్యాధులనబడు పచ్చ సెగ, అడ్డ గర్రల సంబంధమైన పుండు, కొరుకు లేక సవాయి, మేహము ఇవి యన్నియు శరీరము మీద నేర్పడు నేదో యొక గాయము మూలముననే తరుచుగ అంటుకొనును. చలి జ్వరపు పురుగులు దోమ కాటు వలన కలిగెడు గాయము గుండ నెత్తురులో ప్రవేశించును. దొమ్మ మొదలగు కొన్ని పశు రోగములును, క్షయము మొదలగు వ్వాధులు కూడా అరుదుగ గాయముల మార్గమున మన శరీరములో ప్రవేశము గనుట ఉంది. ధనుర్వాయువు అనగా దవడలు దగ్గరగా కరుచుకొని పోయి అతి శీఘ్ర కాలములో చంపు నొక వ్యాధియు నొక జాతి సూక్ష్మ జీవులు గాయములోనికి మన్నుతో కూడా జేరుటచే గలుగు చున్నది. కురుపులలో చీము పుట్టించు సూక్ష్మ జీవులు తరుచుగా గాయముల మూలముననే మన శరీరములో ప్రవేశించును.
పైని చెప్పిన పచ్చ సెగ మొదలగు సుఖ వ్యాధులు ఒకానొకప్పుడు రోగుల అంగముల మీద గాయములు లేక పోయినను ఆ యంగముల పైనుండు మృదువైన పలుచని పొరగుండ శరీరములోనికి సూక్ష్మ జీవులు ఊరుట వలన కలుగవచ్చును. చీము పుట్టించు సూక్ష్మ జీవులు గర్భ కుహరము లోనికి ప్రవేశించి నెత్తురు లోనికి చేరుట చేతనే ప్రసవమైన స్త్రీలకు సూతిక జ్వరము గలుగు చున్నది. ఇదే ప్రకారము కన్నుల నావరించి యుండు పలుచని సూక్ష్మ జీవులు ప్రవేశించి యవి కంటి నాశ్రయించి యుండుట చే కండ్ల కలక కలుగు చున్నది. ముక్కు లోని పొరను సూక్ష్మ జీవులంటినపుడు పడిశమును, గొంతుక లోనికి గాని ఊపిరి తిత్తులలోని గాని పొరలను సూక్ష్మ జీవు లంటి నపుడు దగ్గును కఫమును కలుగు చున్నవి.
ఆటలమ్మ, మశూచకము, వేప పువ్వు లేక చిన్నమ్మ, గవదలు, కోరింత దగ్గు, ఈ వ్యాధులు గాలితో పాటు ఆయా జాతుల సూక్ష్మ జీవులను పీల్చుట చేతనే కలుగు చున్నవి. పుట్టించు న్యూమోనియా ఇట్లే ప్రవేశించు చున్నది.
దగ్గు పడిశము, కండలలోనూ కీళ్ళ లోను నొప్పులు మొదలగు వానితో కూడి వచ్చు ఇంప్లూయంజా, డెంగ్యూ యను జ్వరములును ఆయా జాతి సూక్ష్మ జీవులను మనము ఆఘ్రాణించుట చేతనే కలుగుచున్నవి. కలరా, సన్ని పాత జ్వరము, ఇవి యెన్నడో కాని, గాలి మూలమున వచ్చినట్లు కాన రాదు. ఇంత వరకు చలి జ్వరము కూడా మన్యపు గాలిని పీల్చుట వలన వచ్చునని తలచిరి గాని ఈ వ్యాధి దోమ కాటు మూలమున వ్యాపిత మగు చున్నదని ఇప్పుడందరి వైద్యులకు నమ్మకము.
అంటు వ్యాధులలో కొన్ని ఒకరి నొకరు తాకుట చేతగాని, వ్యాధి గ్రస్తులుండు చోట్ల నివసించుట చేతగాని కలుగ వచ్చును. ఇందు కొన్నివ్యాధులను కలిగించు సూక్ష్మ జీవులు గల ద్రవమును రోగి నుండి ఎత్తి గాయము గుండ నైనను మరి ఏవిధము చేతనయినను మరియొకరి శరీరములోని కెక్కించిన యెడల రెండవ వారి కావ్యాధి పరిణమించును. మరికొన్ని అంటు వ్యాధులు రోగు లుపయోగ పరచిన నీళ్ళు మొదలగు పదార్థముల మూలమున ఒకరి నుండి మరియొకరిని జేరును. అదేవిధంగా కొన్ని జంతువుల వలన కూడా అంటు వ్వాధులు వ్యాపించును. వీటినే అంటు వ్యాధులు అని అంటారు.
ఈగలు అంటు వ్యాధులను వ్యాపింప జేయుటలో ఎంత సహకారులగునో అందరకు తెలియదు. అవి చేయు అపకారమున కింతింతని మితి లేదు. దోమల మూలమున చలి జ్వరము ఎంత విచ్చల విడిగ మనదేశములో వ్వాపించు చున్నదో మీకందరకు విదితమే. మన దుస్తులతో నొక యింటి నుండి మరి యొక యింటికి మనమెట్లు అంటు వ్యాధులను జేర వేయుదుమో అంత కంటే అనేక రెట్లు కుక్కలను, పిల్లులును అంటు వ్యాధులను ఇంటింటికి వాని శరీరముల నుండి జేరవేయును.
కెనాన్ ఈఓఎస్ 1100డి, కెనాన్ సంస్థచే 2011 ఫిబ్రవరి 7 న విడుదల చేయబడ్డ ఒక డిజిటల్ ఎస్ ఎల్ ఆర్ కెమెరా. జపాన్లో దీనినే ఈఓఎస్ కిస్ ఎక్స్ 50 అనీ అమెరికాలో ఈఓఎస్ రెబెల్ టీ-3 అనీ వ్యవహరిస్తారు. కెనాన్ ప్రారంభ స్థాయి డి ఎస్ ఎల్ ఆర్ కెమెరా అయిన ఈ ఓ ఎస్ 1000డి స్థానాన్ని ఇది ఆక్రమించింది.ఈఓఎస్ రెబెల్ టీ 4ఐతో బాటు ఈ కెమెరా కూడా తైవాన్లో రూపొందించబడతాయి. కెనాన్ లో మిగతా అన్ని మోడళ్ళు జపాన్ లో తయారు చేయబడతాయి.
ఫోకస్ చేయవలసిన ప్రదేశం మీటరింగ్ ప్రదేశానికి భిన్నంగా ఉన్న పరిస్థితులలో లేదా వివిధ చిత్రాలని ఒకే ఎక్స్పోజర్ సెట్టింగ్ లో చిత్రీకరించాలనుకొన్నప్పుడు ఉపయోగపడుతుంది. ఇది ప్రకాశవంతమైన నేపథ్యాలు ఉన్నప్పుడు ఉపయోగించబడుతుంది.ఆటో లైటింగ్ ఎక్స్పోజర్
సాధారణ పరిస్థితులలో అతి విరివిగా ఉపయోగించబడే మీటరింగ్ మోడ్. మనుషుల చిత్రాలు తీయటానికి, నేపథ్యం ప్రకాశవంతంగా ఉన్న పరిస్థితులలో చిత్రాలు తీయటానికి ఉపయోగించబడే మోడ్.
షట్టరు వేగంని నియంత్రించటంతో కదులుతున్న ఆబ్జెక్టుల చలనాన్ని స్తంభించినట్టు చిత్రీకరించటానికి లేదా చలన కళంకం ద్వారా కదిలినట్టు చూపించటానికి ఉపయోగ పడుతుంది.
డ్రైవ్ మోడ్, సెల్ఫ్ టైమర్, ఫ్ల్యాష్ ఫైరింగ్, ఆంబియెన్స్ సెలెక్షన్, లైటింగ్ ఆర్ సీన్ టైప్, బ్యాక్ గ్రౌండ్ లని నిర్ధారించుకొనవచ్చును.
ఈ ప్రశ్నకు సమాధానం తెలుసుకోడానికి మనిషి ఎప్పటి నుంచో ప్రయత్నిస్తూనే ఉన్నాడు. అందులో భాగంగానే ప్రాచీన కాలంలో మన దేశానికి చెందిన కణాదుడు, గ్రీకు తత్వవేత్తలు 'అతి సూక్ష్మమైన పరమాణువులు అనే కణాలతోనే విశ్వంలోని పదార్థం నిర్మితమైంది' అనే అంచనాకు వచ్చారు. అయితే ఆ తర్వాత పరమాణువులోకి కూడా శాస్త్రవేత్తలు తొంగి చూడగలిగారు. దానిలో ఎలక్ట్రాన్లు, ప్రోటాన్లు, న్యూట్రాన్లు అనే ప్రాథమిక కణాలు ఉంటాయని కనుగొన్నారు. మరైతే ఇలాంటివి ఇంకేమీ లేవా?
ఇప్పటికీ వాటి అన్వేషణ సాగుతూనే ఉంది. భవనాల నిర్మాణంలో ఇటుకలను ఒకటిగా ఉంచడానికి సిమెంటు ఉపయోగపడినట్టుగానే, పదార్థాలలో ఉండే పరమాణువులను సంఘటితంగా ఉంచడానికి దోహదపడే శక్తిని సమకూర్చే కణాలు మరిన్ని ఉన్నాయని శాస్త్రవేత్తలు కనుగొన్నారు. కార్కులు , మీసాన్లు , పయాన్లు , మ్యూయాన్లు , హైపరాన్లు లాంటి ప్రాథమిక కణాలు దాదాపు 200 వరకూ ఉన్నట్లు తేలింది. వీటి అధ్యయనం వల్ల'కణ భౌతిక శాస్త్రం' అనే నూతన శాస్త్రం ఏర్పడింది.
రష్యా నుంచి అమెరికాలోని న్యూయార్క్‌కి వలస వచ్చిన యూదుల కుటుంబంలో 1922 జూలై 15న పుట్టిన లియోన్‌ మాక్స్‌ లెడర్‌మాన్‌ అక్కడే పట్టభద్రుడై ప్రపంచ యుద్ధ కాలంలో సేవలందించాడు. ఆ తర్వాత కొలంబియా విశ్వవిద్యాలయం నుంచి 29 ఏళ్ల వయసులో పీహెచ్‌డీ పొందాడు. ఆపై అక్కడే ప్రొఫెసర్‌గా నియమితుడై పరిశోధనలు చేస్తూ ఎన్నో అవార్డులు అందుకున్నాడు.
ప్రాథమిక కణాల్లో 'మ్యూయాన్‌ న్యూట్రినో'కు ఎంతో ప్రాముఖ్యత ఉంది. దాని ఉనికిని కనిపెట్టిన శాస్త్రవేత్తే లియోన్‌ లెడర్‌మాన్‌. ఈ పరిశోధనకు 1988లో నోబెల్‌ బహుమతి అందుకున్నాడు. ఇతడే 'బాటమ్‌ క్వార్క్‌' అనే మరో ప్రాథమిక కణాన్ని కూడా కనిపెట్టడం విశేషం.
దేశం గర్వించదగ్గ సితార్‌ విద్వాంసుడు మా నాన్న. అయినా నాకూ వేధింపులు తప్పలేదు. చిన్నప్పుడు ఎన్నోసార్లు శారీరక, మానసిక వేధింపులకు గురయ్యాను. ఎవరికి చెప్పాలో, ఎలా వాటిని ఎదుర్కోవాలో తెలియక మౌనంగా భరించాను. మా కుటుంబానికి ఎంతో సన్నిహితుడైన ఓ పెద్దమనిషే అలా చేసేవాడు' అని పండిట్‌ రవిశంకర్‌ కూతురు, సితార్‌ కళాకారిణి అనౌష్క శంకర్‌ చెప్పింది. ప్రేమికుల రోజున మహిళలపై హింసకు వ్యతిరేకంగా 'వన్‌ బిలియన్‌ రైసింగ్‌' కార్యక్రమంలో పాల్గొన్న ఆమె 'ఒకటి, రెండుసార్లు కాదు, ఏళ్ల తరబడి ఆ వేధింపులు కొనసాగాయి. రాత్రిళ్లు బయటకు రావాలంటే భయం కలిగేది. బాగా తెలిసిన వాళ్లను కూడా నమ్మలేకపోయేదాన్ని. ఎన్నో ఏళ్లు గడిచినా చిన్నప్పటి చేదు జ్ఞాపకాలు ఇంకా నన్ను వదల్లేదు' అని చెప్పుకొచ్చింది. మహిళలపై హింసకు వ్యతిరేకంగా పోరాడేందుకు ప్రతి ఒక్కరూ ముందుకు రావాలంటోన్న అనౌష్క ఢిల్లీలోని కళాశాలలకు వెళ్లి విద్యార్థులను చైతన్య పరుస్తోంది. మహిళా ట్యాక్సీ డ్రైవర్లు నిర్వహించిన అవగాహన కార్యక్రమంలో పాల్గొంది.
గ్రామీ అవార్డు విజేత అనౌష్క శంకర్‌ 1981 జూన్ 9 న జన్మించింది. ఆమె ప్రసిద్ధ సితార్‌ కళాకారుడు రవి శంకర్‌, బ్యాంక్‌ ఉద్యోగిని అయిన సుకన్యా రాజన్‌ దంపతులకు జన్మించింది. ఆమె లండన్‌లో జన్మించగా కొంతకాలం లండన్‌లో, మరికొంతకాలం ఢిల్లీలో ఆమె బాల్యం గడిచింది. టీనేజీ వయస్సులో ఆమె క్యాలిఫోర్నియాలో ఉంటూ సాన్‌ డిగిటో మ్యూజిక్‌ అకాడమీలో సంగీతంలో శిక్షణ పొందింది. తండ్రి లక్షణాలను పుణికిపుచ్చుకున్న అనౌష్కకు చిన్నతనం నుంచే సంగీతమంటే ప్రాణం. ఆమె తన తండ్రి పండిత్‌ రవిశంకర్‌ వద్ద సితార్‌ వాయించడాన్ని నేర్చుకున్నది. 13 సంవత్సరాల వయస్సులోనే ఆమె సంగీత ప్రదర్శనలను నిర్వహించడం విశేషం.
పాప్‌ సంగీతంతో ఒకప్పుడు యువతను ఉర్రూతలూగించింది సైపస్ గర్ల్స్. అనంతరం కొంతకాలానికి విడిపోయిన ఈ గర్ల్స్ బ్యాండ్‌ తన సంగీతంతో ఎంతో గుర్తింపు తెచ్చుకుంది. ఈ బ్యాండ్‌ ఏర్పాటుకు కృషిచేసిన కొందరు ప్రముఖులతో కలిసి ప్రఖ్యాత సితార్‌ కళాకారిణి అనౌష్క శంకర్‌ పాన్‌ ఏషియన్‌ గర్ల్‌ బృందాన్ని ఏర్పాటుకు కృషిచేస్తుండడం విశేషం. ఆసియా ఖండంలోని భారతదేశముతో పాటు చైనా, జపాన్‌, కొరియా, ఫిలిప్పీన్స్‌ల నుంచి ఒక్కొక్క పాప్‌ కళాకారులను వారు ఎంపికచేయనున్నారు. ఇక భారత దేశము నుంచి ప్రతిభ ఉన్న పాప్‌ కళాకారులను ఎంపిక చేసే బాధ్యతను అనౌష్క శంకర్‌కు చెందిన సంస్థ 'ఆల్‌కెమిస్ట్‌ టాలెంట్‌ సొల్యూషన్‌' తీసుకుంది.
అనుష్క శంకర్ భారతీయ ప్రముఖ సితార కళాకారుడు పండిట్ రవిశంకర్ కుమార్తె. ఈమె కూడా సితార విద్వాంసురాలు. ఈమె కూడా దేశ, విదేశాల్లో ఎన్నో ప్రదర్శనలిచ్చి మంచి పేరు తెచ్చుకున్నది. ఆమె గాయకుడు నోరా జోన్స్‌తో కలిసి గ్రామీ అవార్డును అందుకొని ఎంతో ప్రజాదరణ, గుర్తింపు సంపాదించింది. ఈ ప్రఖ్యాత కళాకారిణి కొందరు ప్రముఖులతో కలిసి పాన్‌ ఏషియన్‌ గర్ల్‌ బ్యాండ్‌ ను రూపొందించేందుకు నడుం బిగించింది. ఈ బృందం లో చైనా, జపాన్‌, కొరియా, ఫిలిప్పీన్స్‌తో పాటు భారతదేశము నుంచి ఒక్కొక్క పాప్‌ కళాకారులను ఎంపికచేయనున్నారు.
16 సంవత్స రాల నుంచి తాను సితార్‌ కళాకారిణిగా దేశ, విదేశాల్లో సంగీత ప్రదర్శనలిస్తున్నాననీ కానీ తనకు ఎక్కడా పాప్‌ సంగీత రంగంలో ప్రజాదరణ, గుర్తింపు సంపాదించుకున్న భారతదేశ అమ్మాయిలు కనిపించలేంచలేదని అనౌష్క అన్నది. దీంతో తాను కొందరు ప్రముఖులు కలిసి ఏర్పాటు చేస్తున్న 'పాన్‌ ఏషియన్‌ గర్ల్‌ బ్యాండ్‌' ఏర్పాటులో భాగంగా భారతదేశము నుంచి గుర్తింపు పొందిన కళాకారులను తాను ఎంపిక చేయనున్నట్టు చెప్పింది. ఈ బృందంలో గాయకులుగా భారతదేశ అమ్మాయిలు ప్రపంచ వ్యాప్తంగా గుర్తింపు సంపాదించుకునే అవకాశం ఉందని తెలిపింది. భారతదేశ కళాకారులనుప్రోత్స హించడమే తమ లక్ష్యమన్నది.
ఆ తర్వాత 16 సంవత్సరాల వయస్సులో మొదటి రికార్డు ఒప్పందం పై సంతకం చేసింది. 1998లో విడుదలైన తన మొదటి మ్యూజిక్‌ ఆల్బమ్‌ అనౌష్కతో ఆమె ఎంతో ప్రజాదరణ, గుర్తింపు సంపాదించింది. అనంతరం 2000 సంవత్సరం ఫిబ్రవరిలో కోల్‌కతాలోని రామకృష్ణ సెంటర్‌లో సంగీత ప్రదర్శనిచ్చిన మొదటి మహిళగా పేరు తెచ్చుకున్నది. నేడు సంగీత ప్రపంచంలో సితార్‌ వాయిద్యకారిణిగా తనకంటూ ఓ ప్రత్యేక గుర్తింపు తెచ్చుకున్నది అనౌష్క. తండ్రి సంగీత వారసత్వాన్ని పుణికిపుచ్చు కొని సంగీతకారిణిగా పేరుతెచ్చుకున్నది.
ఆపై కథ ఇటలి దేశంలోని మిలన్ నగరంలో ప్రారంభమౌతుంది. స్వతహాగా గొడవలంటే పడని జై అక్కడ ఆర్కిటెక్ గా తన జీవితాన్ని వెళ్ళదీస్తుంటాడు. అదే సమయంలో తనకి మానస పరిచయమౌతుంది. మానస రాజయ్య కుటుంబంలో ఒక వ్యక్తి. తను జైని తొలిచూపులోనే ప్రేమిస్తుంది. జై కూడా ప్రేమించినట్టు నటించి తన ద్వారా రాజయ్య కుటుంబాన్ని కలుస్తాడు. అక్కడి బ్యాంకు మేనేజరు వీరప్రతాప్ సహాయంతో అందరినీ అహింసా మార్గనికి చేరుస్తాడు. కానీ తను ఉమ ని మార్చలేకపోతాడు. ఉమ ఒక సందర్భంలో జై దేవా కొడుకన్న విషయాన్ని కనిపెట్టి తీవ్రంగా గాయపరుస్తాడు. ఐతే తన తండ్రిని చంపుతానన్న మాట విన్న జై ఉక్రోషాన్ని ఆపుకోలేక తిరగబడి చివరలో తన ఆంతర్యాన్ని అందరిముందూ బయటపెడతాడు. కత్తి పట్టి నరుక్కోవడం కంటే ఒకరికి ఒకరు ప్రేమను పంచుకోవడం మంచిందన్న వాదనని ముందుంచుతాడు. ఉమకి తన పగ తీర్చుకునే అవకాశం జై ఇచ్చినా ఉమ మారి తన తప్పు తెలుసుకుంటడు. అదే సమయంలో అక్కడికి చేరుకున్న దేవా కూడా తన కొడుకు ఈ పగలకు స్వస్తిపలికించడం చూసి తన తప్పు తెలుసుకుని జైని తనతో తీసుకెల్తాడు. ఊరి చివర కూర్చున్న వెన్నెలను తనతో పెళ్ళీకి జై ఒప్పించడంతో కథ సుఖాంతమౌతుంది.
దేవా , లత ఏకైక సంతానం జై . దేవా సొంత ఊరు గుంటూరులోని రెంటచింతల గ్రామంలో ఫ్యాక్షన్ గొడవల కారణంగా తండ్రిని పోగొట్టుకుంటాడు. వూరి ప్రజల కోసం దేవా అక్కడే ఉంటానంటాడు. అక్కడే ఉంటే తన కొడుకుని కూడా పోగొట్టుకోవాల్సి వస్తుందని జైని తీసుకుని లత హైదరాబాద్ వెళ్ళిపోతుంది. జై పెద్దయ్యాక గతం తెలుసుకుని తండ్రి దగ్గరికి వెళ్తాడు. సొంత మరదలు వెన్నెల ప్రేమని గెలుచుకుంటాడు. ఫ్యాక్షన్ గొడవలకు దూరంగా ఉన్న ఆ వూరికి జై వల్ల మళ్లీ సమస్యలు మొదలవుతాయి. వెన్నెలతో జై పెళ్ళి నిశ్చయమై పెళ్ళి జరుగుతున్న సమయంలో దేవాకి సంబంధించిన శత్రువులు రాజయ్య మనుషులు దేవా కుటుంబం మీద కాపు కాశీ దాడి చేస్తారు. ఈ గొడవల్లో లత హత్యకు గురై చనిపొతుంది. లత చావుకు జై కారణమని భావించి దేవా జైని వెళ్ళగొడతాడు.
వివిధ పత్రికలలో వివిధ చదరాలను పూరింపమని యిచ్చి రకరకాల బహుమతులు ప్రకటిస్తుంటారు. మామూలుగా ఈ పజిల్స్ పూర్తి చేయటానికి కొంత అనుభవం కావాలి. సులువు తెలియాలి. అప్పుడే వీటిని సులువుగా పూర్తి చేయవచ్చు.
ఈ చదరాలలో లోపల చిన్న గళ్ళు అనే గదులుంటాయి. వీటిలో అంకెలుంటాయి. ఈ అంకెలను నిలువుగాగాని, అడ్డముగా గాని, అయిమూల గాని కూడితే ఇంత మొత్తం రావాలనో లేదా మధ్యలో కొన్ని గళ్ళ అంకెలను తీసివేసి ఆ అంకెలను చెప్పుకోమనో రకరకాలుగా ఉంటాయి.
ఈ చదరానికి పుట్టు పూర్వోత్తరాలున్నాయి. మన దేశంలో నాసిక్ దగ్గర రాగి రేకులపై చెక్కిన చాలా రకాల చదరాలు దొరికాయట. అందుచేత వీటిని నాసిక్ చదరాలు అంటూ ఉంటారు. లీలావతి గణితములో కూడా యీ చదరాలను నింపు విధానముల గురించి వివరించబడ్డాయి.
ఈ చదరపు గళ్ళలో ఏ పంక్తి సంఖ్యలు కూడినా ఒకే సంఖ్య రావడం వల్ల ఈ చదరాలలో అంకెలు చాల శక్తి వంతమయినవని జనుల నమ్మకం. అందుచేత ఈ చదరాలను తాయెత్తులమీద, రక్ష రేకులమీద గీసి ప్రజలను రకరకాల భయాల నుండి రక్షిస్తున్నట్లు నమ్మించేవారు. ఒకోరకం చదరం దగ్గర యుంటె దుఃఖం పోతుందని నమ్మించేవారు.
ఈ చదరాలు నింపిన తర్వాత ప్రతి చదరంలో అడ్డుగా గాని, నిలువుగా గాని, అయిమాలలోగాని గడులలోని చదరాలను కూడితే ఒకే మొత్తం వచ్చే దాన్ని వింత చదరము అందురు.
తాత్పర్యం: బేసి క్రమం చదరాలలో మొదటి సంఖ్యను మొదటి వరుస నడిమి ఇంటిలో వ్రాసి, ద్వితీయ సంఖ్యను ఆఖరి వరుస నడిమి యింటికి దక్షిణ గృహములో వ్రాసి, అక్కడ నుండి దక్షిణం వైపు కర్ణమార్గముగ సంఖ్యలు వ్రాయాలి. కర్ణములో చోటు లేనప్పుడు ఏ వీధిని నిలుస్తుందో దానిపై వీధి ముందటి యింటి వ్రాయాలి. అది లేనప్పుడు కర్ణం నిలిచిన యింతి క్రింద కోష్టంలో వ్రాయాలి. మొదటి వరుసకు పోయి నపుడు కడపటి వరుస కుడి యీటనే వ్రాయాలి. అని తాత్పర్యం గడులకు బదులుగ ఇండ్లు, గృహములు, కోష్టములు అనే పదములు వాడబడినవి. పై తాత్పర్యము ఆధారముగ చేసికొని ఏ బేసి క్రమం చదరాన్ని అయిననూ పూరించవచ్చు. ఈ క్రింది విధంగా పూరించవచ్చు.వీటిని బట్టి అదే విధముగా 77,99 బేసి సంఖ్యలుగా గల భుజములు కలిగిన చతురస్రాకార చదరములను తయారు చేయవచ్చు.
రెవరెండ్ ఆర్.ఫాస్టర్ అనే ఐరోపా దేశస్థుడు మన దేశంలో నాసిక్ సమీపంలో కొన్ని రాగి రేకులపై ఈ చదరాలు గీయటాన్ని కనుగొన్నాడు. ఐరోపా దేశస్థులకు యీ విషయాల గురించి ఎమాన్యుయల్ మెసేక్ పోలస్ అనే వ్యక్తి ఈ చదరాల గురించి ఐరోపా వారికి తెలియ జేశాడు. కార్నియల్ అగ్రిప్పాఅ అనే ఐరోపా దేశస్థుడు శని,బృహస్పతి, కుజుడు,రవి,శుక్రుడు,బుధుడు,చంద్రుడు అని పేర్లు పెట్టికొనొ చదరాలను తయారు చేశాడని తెలుస్తుంది. ప్లేగు వ్యాధి నివారణకు వెండి రేకులపై చెక్కిన చదరాలు నివారిస్తాయని కూడా కొన్ని దేశాల వారు నమ్మేవారట. నాసిక్ దగ్గర బయటబడిన కొన్ని చదరాలు ఈ క్రింది పటంలో చూడవచ్చు.
లీలావతి గణితంలో ఈ వింత చదరాన్ని నింపు విధానము వివరింపబడినది. ఈ పద్ధతి బేసి క్రమం చదరాలు అన్నింటికీ వర్తిస్తుంది. ఈ క్రింది పద్యం బేసి క్రమం చదరాల పూరణ గురించి తెలియజేస్తుంది.
యిందులో నాలుగు అడ్డు వరుసలు, నాలుగు నిలువు వరుసలు ఉంటాయి. దీనిలోని గళ్ళలో 1 నుండి 16 వరకు సంఖ్యలను ఒక ప్రత్యేక పద్ధతిలో నింపినట్లయితే ఎటునుండి కూడినా 34 వస్తుంది.
వాహనము ఈగ; వీధిగడప; మండువా; పడకగది; వంటయిల్లు; వరసందు; నూతిదొడ్డి; మురుగుకుండు; పెంటగొయ్యి; మరుగుదొడ్డి; కోళ్ళకు ఈగలకు మన ఇండ్లలో నాహారము చిక్కకుండ చూడవలెను., ఇరుగుపొరుగులు; తొమ్మిది సూత్రములు
మూడవ ప్రకరణము : సూక్ష్మజీవుల జాతిభేదములు; సూక్ష్మ జంతువులు; శిలీంధ్రములు; బాక్టీరియములు; సూక్ష్మజీవులు చేయు ఉపకారము; సూక్ష్మజీవుల కనుకూలమగు పరిస్థితులు
పదియవ ప్రకరణము : కల్పిత రక్షణశక్తి; శరీర జనిత రక్షణశక్తి; కలరా టీకారసము; టైఫాయిడు టీకారసము; ప్లేగు టీకారసము; క్షయ టీకారసము
పదమూడవ ప్రకరణము : సూక్ష్మజీవులను వెదకివెదకి చంపుట; దుర్వాసనను మాత్రము పోగొట్టునవి; సూక్ష్మజీవుల యభివృద్ధి నాపునవి; రూఢిగ సూక్ష్మజీవులను చంపు పద్ధతులు; దగామందులు; నిజముగ శుద్ధిచేయు మందులు
పదునయిదవ ప్రకరణము : ఆహారము మూలమునగాని నీటి మూలమునగాని వ్యాపించు వ్యాధులు; కలరా, టైఫాయిడు జ్వరము, గ్రహణి విరేచనములు; కలరా నివారించు మార్గములు; సన్నిపాత జ్వరము; వ్యాపించు విధము; నివారించు పద్ధతులు; గ్రహణి విరేచనములు; వ్యాపించు విధము; స్వభావము; నివారించు పద్ధతులు
పదునారవ ప్రకరణము : గాలిమూలమున వ్యాపించు వ్యాధులు; మశూచకము; నివారించు పద్ధతులు; మశూచకపు వైద్యశాల; తట్టమ్మవారు; వ్యాపకము; నివారించు పద్ధతులు; ఆటలమ్మ; వ్యాపకము; నివారించు పద్ధతులు; గవదలు; వ్యాపించు విధము; నివారించు పద్ధతులు; కోరింతదగ్గు; నివారించు పద్ధతులు; డెంగ్యూ జ్వరము; నివారించు పద్ధతులు
అయితే, లాహిరి లాహిరి లాహిరిలో సినిమా నిర్మాణంలోనూ పలు అవాంతరాలు చోటుచేసుకున్నాయి. ముందుగా అనుకున్న నటీనటులు కుదరకపోవడం, కుదిరిన వారికి వ్యక్తిగత ఇబ్బందులు, సినిమాకు పనిచేసే సిబ్బందికి ప్రమాదాలు, ఇలా పలు సంఘటనలు చోటుచేసుకున్నాయి. దాంతో చిత్రీకరణ సమయంతో పాటు ఖర్చు కూడా పెరిగింది. అయితే, నిర్మాతగా చౌదరి ఎక్కడా రాజీపడలేదు, ఖర్చులన్నీ తానే భరించాడు. తన సినిమాకు పనిచేసే సాంకేతిక నిపుణులు సైతం ఈ సినిమా విడుదలే కాదని, ఒకవేళ అయినా ఆడదని పందాలు కాసేవారు. వాటన్నిటినీ దాటుకొని సినిమాను ముగించాడు చౌదరి. సినిమా వందరోజులు ఆడుతుందని, ఆ వేడుకని తన స్వస్థలం గుడివాడ లో జరపాలన్న నమ్మకంతో ఉండేవాడు చౌదరి. ఈనాడు గ్రూప్ అధినేత రామోజీరావు చొరవతో 1 మే 2002 న సినిమా విడుదలై ప్రజాదరణను పొందింది. జెమినీ కిరణ్ సహాయంతో సినిమా ప్రచారం కూడా ముమ్మరంగా చేశాడు చౌదరి. ఆ సమయంలో మిగతా సినిమాల నుండి గట్టి పోటీ ఉన్నప్పటికీ ఈ సినిమా విజయం సాధించింది. అనుకున్నట్టుగానే గుడివాడలో వందరోజుల వేడుకను నిర్వహించాడు చౌదరి. ఈ సినిమా నిర్మాణం, విడుదల, విజయం కుటుంబ సభ్యుల సహకారం, రామోజీరావు ప్రోత్సాహంతోనే సాధ్యమైందని అతడు గుర్తుచేసుకుంటాడు.
అదే సమయంలో చౌదరి మిగతా హీరోలకు కథలు కూడా వినిపించేవాడు. మొదట రాజశేఖర్ కు ఓ కథను వినిపించాడు. తరువాత ఉపేంద్ర దర్శకత్వంలో నటించాలనుకుంటున్న చిరంజీవి కి ఓ కథను వినిపించాడు. ఆ తరువాత వెంకటేష్, జగపతిబాబు, డి. రామానాయుడు, పరిటాల రవి, జె.డి.చక్రవర్తి ఇలా చాలామందికి కథలు వినిపించినా ఏదీ కార్యరూపం దాల్చలేదు. శ్రీకాంత్ కు కథ వినిపించే ప్రయత్నం చేయగా, చేతిలోని చాలా సినిమాల వల్ల తనకు ఖాళీ లేదని కథ వినకుండానే తిరస్కరించాడు. పవన్ కళ్యాణ్ ని చూసి మూస హీరోలకు భిన్నమైన ఆహార్యం కలిగున్నాడని, ఏదో ఒక రోజు అతడు పెద్ద స్టార్ అవుతాడని ఊహించి, అతడికి కథను చెప్పడానికి వెళ్ళాడు చౌదరి. కళ్యాణ్ కోసం చెప్పిన కథను చిరంజీవి, అల్లు అరవింద్, నాగబాబు విని మెచ్చుకొని, మంచి నిర్మాతను వెతుక్కొని రమ్మని పంపించారు. కానే అదీ కుదరలేదు. అప్పట్లో నందమూరి బాలకృష్ణ ని కలిసే అవకాశం ఉండేది కాదు. "మనం బెండకాయలు గురించి చెప్పడానికి వెళ్తే, వాళ్ళు వంకాయల గురించి వినడానికి ప్రిపేర్ అయ్యివుంటే మనం ఏమి చేయలేము" అని చేజారిపోయిన ఆ అవకాశాల గురించి గుర్తుచేసుకుంటాడు చౌదరి.
సీతారామరాజు సమయంలో మహేష్ బాబు ని కలిసి ఓ కథను వినిపించాడు చౌదరి. అప్పటికింకా మహేష్ మొదటి సినిమా రాజకుమారుడు విడుదల కాలేదు. అరగంటలో కథ విని మహేష్ ఒప్పుకోవడం జరిగింది. అదే యువరాజు సినిమా అయ్యింది. మొదటగా, ఆ సినిమాలో కథానాయికల పాత్రలకు ఇద్దరు కొత్త నటీమణులను తీసుకోవాలని అనుకున్నాడు చౌదరి. కానీ కొన్ని ఒత్తిళ్ళ వల్ల సిమ్రాన్, సాక్షి శివానంద్ లను తీసుకోవాల్సివచ్చింది. మహేష్ కన్నా కథానాయికలిద్దరూ పరిశ్రమలో సీనియర్లు కావడం, చిరంజీవి చూడాలని వుంది సినిమాలో అతడి కొడుకుగా చేసిన మాస్టర్ తేజ యువరాజులో మహేష్ కొడుకుగా నటించడం ప్రేక్షకులకు రుచించలేదు. కానీ రెండో సగంలో కథను డీల్ చేసిన విధానం సినిమా పంపిణీదారులకి లాభాలను తెచ్చిపెట్టింది. 2002 వరకు మహేష్ చేసిన సినిమాల్లో రాజకుమారుడు, యువరాజు సినిమాలు మాత్రమే పంపిణీదారులని సంతృప్తిపరిచాయని అప్పటి సినీ విశ్లేషకులు పేర్కొన్నారు. అయితే, సరైన ప్రచారం లేకనే యువరాజు సినిమా ఆడలేదని, ఓ సినిమాకు సరైన రీతిలో ప్రచారం ఎంతో అవసరమని చెబుతాడు చౌదరి.
తొమ్మిదవ తరగతి చదివే సమయంలో ఎన్టీఆర్ కాకుండా మిగతా కథానాయకుల సినిమాలు కూడా చూడడం మొదలుపెట్టిన చౌదరి సినిమాలను విశ్లేషించి వాటిలోని మంచిచెడ్డలను తర్కించేవాడు. గుడివాడలోని ఓ పార్కులో అందరు కథానాయకుల అభిమానులు సమావేశమై సినిమా విషయాలు చర్చించే సమయంలో చౌదరి తన విశ్లేషణలతో వారిని మెప్పించేవాడు. ఓ సినిమా ఎన్ని రోజులు ఆడగలదు, ఎంత వసూళ్ళు రాబట్టగలదు అని అతడు వేసే అంచనాలు దాదాపుగా నిజమయ్యేవి. ఈ విషయం గమనించిన అతడి స్నేహితుడు, కృష్ణంరాజు అభిమాని అయిన "రాజులపాటి వీర వేంకట రవి ప్రసాద్‍ " సినిమాల్లో దర్శకుడిగా ప్రయత్నించమని చౌదరికి సలహా ఇచ్చాడు. అప్పుడే దర్శకత్వం వైపు ఆలోచనలు మొదలయ్యాయి. అభిమానుల దగ్గర డబ్బులు వసూలు చేసి ఎన్టీఆర్ సినిమాలు ప్రదర్శించే ధియేటర్లను, ఎన్టీఆర్ కటౌట్లను పూలమాలలతో అలంకరించేవాడు. సినిమాల మీద వ్యామోహం ఎంత పెరిగిపోయిందంటే, ఎన్టీఆర్ వేటగాడు సినిమా గుడివాడలో 62 రోజులు ప్రదర్శించబడగా 59 సార్లు ఆ సినిమాను తాను చూశానని చౌదరి గుర్తుచేసుకుంటాడు.
శ్రీ సీతారాముల కళ్యాణం చూతము రారండి సినిమాకు కొత్త నటీనటులు కావాలని చౌదరి నాగార్జునని అడగడం, అందుకు నాగార్జున ఒప్పుకోవడం జరిగాయి. ఓ ముఖ్యపాత్రను అక్కినేని నాగేశ్వరరావు పోషించాడు. ఆ సమయంలో, కొత్తవారితో సినిమాలు తీస్తే ప్రమాదమని నాగార్జునకు అతడి సన్నిహితులు సలహాలివ్వడం మొదలుపెట్టారు. అప్పుడు చౌదరి తేనెమనసులు సినిమాకు కృష్ణ, రామ్మోహన్ కొత్త నటులేనని, ఆ సినిమా విజయం సాధించిందని చెప్పాడు. అదే సమయంలో సీనియర్ దర్శకులు కె.రాఘవేంద్రరావు తీసిన పరదేశి, దాసరి నారాయణరావు తీసిన కళ్యాణ ప్రాప్తిరస్తు, కృష్ణవంశీ తీసిన సింధూరం పరాజయం పొందాయి. చౌదరి తీసిన శ్రీ సీతారాముల కళ్యాణం చూతము రారండి విజయం సాధించింది. ఆ విజయంతో ఒకేసారి 26 అవకాశాలు వచ్చాయి. మొదటి సినిమాతోనే అక్కినేని నాగేశ్వరరావు లాంటి స్టారుతో, వెంకట్, చాందినిలాంటి కొత్త నటుడితో పని చేశానని, అందుకు నాగేశ్వరరావు అన్నివిధాలా సహకరించాడని గుర్తుచేసుకుంటాడు చౌదరి.
ఇదిలావుండగా, గులాబి సినిమాకు పనిచేసిన పరిచయం వల్ల నిన్నే పెళ్ళాడతా సినిమాకు కూడా పనిచేయమని చౌదరిని అడిగాడు కృష్ణవంశీ. నాగార్జున గోవిందా గోవిందా, క్రిమినల్ సినిమాలు ఆడవని చెప్పడం, అది నిజం కావడం మూలాన మళ్ళీ నాగార్జున సినిమాకు పనిచేయడం పట్ల సుముఖత చూపలేదు చౌదరి. అయితే, కృష్ణవంశీ నాగార్జునతో మాట్లాడడం, నాగార్జున అందుకు ఒప్పుకోవడం వల్ల ఆ సినిమాకు పని చేశాడు. కథ విని ఆ సినిమా తప్పకుండ విజయం సాధిస్తుందని చెప్పాడు. అందుకు సంతోషించిన నాగార్జున, నిన్నే పెళ్ళాడతా సినిమా విజయం సాధిస్తే దర్శకత్వం చేసే అవకాశమిస్తానని మళ్ళీ చెప్పాడు. చౌదరి చెప్పినట్టే ఈసారి సినిమా విజయం సాధించింది. నాగార్జున చెప్పినట్టు దర్శకత్వం చేసే అవకాశమిచ్చాడు. అలా, దర్శకుడిగా చౌదరి మొదటి సినిమా శ్రీ సీతారాముల కళ్యాణం చూతము రారండి అక్కినేని నాగార్జున నిర్మాణంలో "గ్రేట్ ఇండియా ఎంటర్టైన్మెంట్స్" సంస్థలో ప్రారంభమయ్యింది.
"బొమ్మరిల్లు వారి" సంస్థలో తొలి సినిమాను ప్రారంభించే సమయంలో కొన్ని ఇబ్బందులు చోటుచేసుకున్నాయి. యువతరం నేపథ్యంలో వచ్చే సినిమాల పోకడ అంతరించిపోయే సమయంలో, వేర్వేరు వయసులు గల మూడు జంటల మధ్య సాగే ప్రేమకథల నేపథ్యంతో సినిమాను ప్రారంభించాడు చౌదరి. కె.వి.రెడ్డి తీసిన మాయాబజార్ సినిమాలో అత్యంత ప్రాచుర్యం పొందిన, తనకెంతో ఇష్టమైన "లాహిరి లాహిరి లాహిరిలో" అనే పాట పేరునే తన సినిమాకు పెట్టుకున్నాడు. "ఒకసారి ప్రేమించి చూడండి" అనేది శీర్షిక. సినిమాలో ఒక కథానాయకుడిగా "అన్న తెలుగుదేశం" పార్టీ విఫలమై ఖాళీగా ఉన్న నందమూరి హరికృష్ణ ను ఎంచుకోవడం చౌదరి స్నేహితులకు నచ్చలేదు. కానీ చౌదరి హరికృష్ణ వైపే మొగ్గుచూపాడు. దాంతో, వారు సినిమాలో పెట్టుబడి పెట్టడానికి నిరాకరించారు. అప్పుడు చౌదరి తన ఇంటిని తాకట్టు పెట్టి ఎక్కువ వడ్డీకి డబ్బులు తెచ్చి తనే నిర్మాతగా "బొమ్మరిల్లు వారి" సంస్థలో సినిమాను మొదలుపెట్టాడు.
గోవిందా గోవిందా సినిమా తరువాత తనకు బాలీవుడ్ మీద ఆసక్తి ఉందని, అక్కడ తెలిసినవారికి చెప్పమని అశ్వినీదత్ ని అడిగాడు చౌదరి. అయితే, హిందీ దర్శకుడు మహేష్ భట్ అక్కినేని నాగార్జున తో కె.ఎస్.రామారావు నిర్మాతగా క్రియేటివ్ కమర్షియల్స్ సంస్థలో క్రిమినల్ సినిమా తీయడానికి హైదరాబాద్ వస్తున్నాడని, కె.ఎస్.రామారావుకి అతడిని సిఫార్సు చేశాడు అశ్వినీదత్. దాంతో క్రిమినల్ సినిమాకు తెలుగు, హిందీ భాషల్లో పనిచేసే అవకాశం వచ్చింది. గోవిందా గోవిందా సినిమాకు పనిచేసే సమయంలో కృష్ణవంశీ తో పరిచయం తరువాత అతడి మొదటి సినిమా గులాబి లో పనిచేసే అవకాశాన్ని తెచ్చిపెట్టింది. ఆ తరువాత వైజయంతి మూవీస్ సంస్థలో సింగీతం శ్రీనివాసరావు దర్శకత్వంలో చిరంజీవి కథానాయకుడిగా "భూలోకవీరుడు" సినిమా కోసం అశ్వినీదత్ నుండి మళ్ళీ పిలుపొచ్చింది. ఆ సినిమా మధ్యలోనే ఆగిపోవడంతో వైజయంతి మూవీస్ సంస్థ నుండి బయటికి వచ్చాడు.
వై. వి. ఎస్. చౌదరి కృష్ణా జిల్లా గుడివాడ వాస్తవ్యులైన యలమంచిలి నారాయణరావు, రత్నకుమారి దంపతులకు ఆఖరి సంతానంగా జన్మించాడు. తండ్రి లారీడ్రైవరు, తల్లి గృహిణి. దిగువ మధ్యతరగతి కుటుంబం. తల్లితండ్రులిద్దరూ చదువుకోలేదు కానీ తండ్రికి సంతకం చేయడం తెలుసు. చౌదరికి ఒక అక్క వేంకట శివ గౌరి, ఒక అన్న సాంబశివరావు ఉన్నారు. బాల్యంలో చౌదరికి "అన్నే వేంకటేశ్వరరావు" అనే సంపన్న కుటుంబానికి చెందిన స్నేహితుడు ఉండేవాడు. కుటుంబ పరిస్థితుల రీత్యా చౌదరికి అతడి తల్లిదండ్రులు చేతి ఖర్చులకు డబ్బులివ్వకపోయేవారు. స్నేహితుడు రావుకి అవసరమైనప్పుడు తండ్రి నుండి 50 రూపయలందేవి. అప్పట్లో 50 రూపాయలు చాలా పెద్ద మొత్తమని, ఆ డబ్బుతో తను, రావు కలిసి తమ అభిమాన నటుడు ఎన్టీఆర్ నటించిన సినిమాలను తప్పకుండా మొదటి ఆటలోనే చూసేవారని చౌదరి గుర్తుచేసుకుంటాడు.
సీతయ్య సినిమా తరువాత ఒకరిద్దరు హీరోలతో చేసిన సంప్రదింపులు కార్యరూపం దాల్చలేదు. స్రవంతి మూవీస్ అధినేత స్రవంతి రవికిషోర్ ని కలిసినప్పుడు అతడి తమ్ముడి కొడుకైన రామ్ పోతినేని ఫోటోలు చూసి అతడిని పరిచయం చేస్తూ దేవదాసు సినిమాను మొదలుపెట్టాడు చౌదరి. అతడికి జోడిగా ఫెయిర్ అండ్ లవ్లీ ప్రకటనలో నటించిన ఇలియానా ను ఎంచుకొన్నాడు. 11 జనవరి 2006న విడుదలైన ఈ సినిమా కూడా మంచి విజయం సాధించింది. 17 కోట్ల గ్రాస్ వసూళ్ళతో పాటు 17 సెంటర్లలో 175 రోజులు ప్రదర్శించబడింది. హైదరాబాదు ఓడియన్ 70 థియేటరులో ఏకంగా 205 రోజులపాటు ప్రదర్శించబడింది.
గిరిధర్ దర్శకత్వంలో గిరిబాబు, కన్నడ నటుడు రవిచంద్రన్ కథానాయకులుగా "అగ్గి పిడుగు" సినిమాకు నరసింహారావుకి ఎడిటరుగా అవకాశం వచ్చింది. ఆ సినిమాకు కూడా తనకు సహాయకుడిగా పనిచేసిన చౌదరిని గిరిధర్ కు పరిచయం చేశాడు నరసింహారావు. దాంతో ఆ సినిమాకు అసిస్టెంట్ డైరెక్టరుగా పనిచేసే అవకాశం వచ్చింది. తక్కువ బడ్జెట్ సినిమా కావడంతో భోజనం, బస్సు ప్రయాణంలాంటి ఖర్చులన్నీ తనే పెట్టుకునేవాడు చౌదరి. తన ముఖ్య ఉద్దేశ్యం పని నేర్చుకోవడమని, పైగా చిన్న సినిమా నిర్మాతలకు బరువు కాకూడదని తన ఖర్చులను తనే భరించేవాడినని అతడు గుర్తుచేసుకుంటాడు.
మద్రాసులో చౌదరికి పరిచయమైన ఎడిటర్లు దర్శకుడు కావాలనుకున్న వ్యక్తికి ఎడిటింగ్ విభాగం మీద మంచి పట్టుండాలని సలహా ఇచ్చారు. అలా చేస్తే అసిస్టెంట్ డైరెక్టరుగా కూడా అవకాశాలు సులువుగా వస్తాయని భావించి "నరసింహారావు" అనే ఎడిటర్ దగ్గర సహాయకుడిగా చేరాడు. అతడి దగ్గరే "త్రివేణి బీటెల్ నట్" సంస్థ నిర్మించిన "భయంకర ఖూనికోరు" అనే ఓ అనువాద సినిమాకు పనిచేశాడు. ఆ పేరుకి సెన్సార్ బోర్డు అభ్యంతరం చెప్పడంతో ఆ సినిమాను "టాప్ టక్కర్" అనే పేరుతో విడుదల చేశారు. అప్పుడే, మొట్టమొదటిసారిగా చౌదరి పేరు తెరపై పడింది.
ఎడిటింగ్ విభాగంలో పనిచేసే సమయంలో ఓ పార్ట్ టైం ఉద్యోగం చేస్తున్నానని, డబ్బులు కాకుండా బియ్యం మాత్రం పంపించమని తల్లితండ్రులను అడిగాడు చౌదరి. గది దగ్గరున్న హోటలులో భోజనం మూడు రూపాయలకు దొరికేది, ఓ పది కిలోమీటర్ల దూరంలో ఉన్న హోటలులో రెండున్నర రూపాయలకు దొరికేది. ఆ యాభై పైసలు ఆదా చేయడానికి పది కిలోమీటర్లు నడిచేవాడు. ఎక్కువగా నడిస్తే ఆకలి కూడా ఎక్కువగా వేస్తుందని ఆ హోటలు దగ్గరే వేచివుండి ఒకేసారి రాత్రి భోజనం కూడా చేసి తిరిగొచ్చేవాడు. టిఫిన్ ఖర్చులను ఆదా చేయడానికి ఉదయాన ఆలస్యంగా నిద్రలేచేవాడు.
మద్రాసులో చౌదరి అద్దెకు తీసుకున్న గది చుట్టుపక్కల సినిమాలో ఎడిటింగ్ విభాగానికి చెందిన పలువురు సాంకేతిక నిపుణులు ఉండేవారు. వారితో పాటు ఎడిటింగ్ రూముల్లోకి వెళ్ళి ఆ ప్రక్రియను గమనించేవాడు. చదువు కోసం ఇంటి నుండి డబ్బులందేవి. కానీ సినిమాల్లోకి వెళ్ళాలన్న కోరిక బలంగా ఉన్న ఇంజనీరింగ్ మొదటి సంవత్సరం విద్యార్ధి చౌదరి, చదువు కోసం మరో మూడేళ్ళు వెచ్చించడం కన్నా ఆ సమయాన్ని సినిమాల మీద వెచ్చిస్తే ఎంతో నేర్చుకోవచ్చని, తల్లిదండ్రులకు తెలియకుండా కాలేజీ మానేశాడు. దాంతో చౌదరి చదువు ముగిసింది.